‫עברית‬

‫Apple בע”מ ‬
הסכם רשיון תוכנה עבור iCLOUD FOR WINDOWS ועבור הרחבות

‫יש לקרוא הסכם רישיון תוכנה (״רישיון״) זה בעיון לפני השימוש בתוכנת APPLE. על-ידי שימוש בתוכנת APPLE, הינך מסכים/ה להגבלים שנקבעו על-ידי תנאי רישיון זה. אם אינך מסכים/ה לתנאי רישיון זה, אל תתקין/י ו/או תשתמש/י בתוכנה של APPLE. בנוסף, אם תוצג לפניך האפשרות ״מסכים״ או ״לא מסכים״ לגבי התנאים, לחץ/י על ״לא מסכים״. ‬

‫הערה חשובה: השימוש בתוכנה זו מאפשר לך לשכפל חומרים, אך ורק כל עוד השימוש כאמור מוגבל לשכפול של חומרים שאינם מוגנים בזכויות יוצרים, חומרים שהינך בעל/ת זכויות היוצרים שלהם, או חומרים אשר הינך מוסמך/ת או מורשה/ית מבחינה חוקית לשכפל אותם. אם אינך בטוח/ה לגבי זכותך להעתיק חומר כלשהו, עליך לפנות ליועץ משפטי.‬

‫1. כללי. ‬
‫א. התוכנה של Apple וכל תוכנה, תיעוד, ממשק, תוכן, גופן והרחבות של צדדים שלישיים וכן כל הנתונים הנלווים לרישיון זה, בין אם על-גבי תקליטור, בזיכרון לקריאה בלבד או על-גבי כל מדיה אחרת או בכל צורה אחרת (נקראים יחד ״תוכנת Apple״) מוענקים לך ברישיון, אך לא נמכרים לך, על-ידי Apple בע״מ (״Apple״) לשימוש תחת תנאי רישיון זה בלבד. Apple ו/או בעלי הרישיון שלה ממשיכים להיות הבעלים של תוכנת Apple עצמה ושומרים על כל הזכויות שאינן ניתנות לך במפורש. תנאי רישיון זה יחולו על כל עדכוני תוכנה ש-Apple תספק, אשר יחליפו ו/או יתווספו למוצר תוכנת Apple המקורי, להוציא מקרים שבהם עדכון זה יהיה מלווה ברישיון נפרד. במקרים אלו, אותו רישיון יגבר. ‬

‫ב. זכויות הכותרת וכל זכויות הקניין הרוחני בכל ועבור כל תוכן המוצג על-ידי תוכנת Apple או שהגישה אליו מתאפשרת על-ידי תוכנת Apple שייכים לבעלי התוכן המתאימים. תוכן זה עשוי להיות מוגן בזכויות יוצרים או חוקים או חוזים של קניין רוחני אחרים ועשוי להיות נתון לתנאי שימוש של הצד השלישי המספק תוכן זה. רישיון זה אינו מעניק לך זכויות להשתמש בתוכן זה ואינו מהווה ערובה לכך שתוכן זה ימשיך להיות זמין עבורך.‬

‫ג. חברת Apple, לפי שיקול דעתה הבלעדי, עשויה לבצע עדכונים עתידיים בתוכנת Apple עבור מערכת ההפעלה שלך, בהתאם לזמינותם.  העדכונים לתוכנת Apple, אם יהיו כאלה, עשויים שלא לכלול בהכרח את כל תכונות התוכנה הקיימים או החדשים ש-Apple תפיץ עבור מערכות הפעלה חדשות יותר, עבור גירסאות אחרות של מערכת ההפעלה או עבור מערכות הפעלה אחרות.‬

‫2. שימושים מותרים ברישיון והגבלות.  ‬
א. בהתאם לתנאי רישיון זה, הרישיון מאפשר לך להתקין עותק אחד של תוכנת Apple בכל מחשב שבבעלותך או נשלט על-ידך וכן להשתמש בעותק זה. השימוש בתוכנת Apple זו מאפשר לך לשכפל חומרים, אך ורק כל עוד השימוש כאמור מוגבל לשכפול של חומרים שאינם מוגנים בזכויות יוצרים, חומרים שהינך בעל/ת זכויות היוצרים שלהם, או חומרים אשר הינך מוסמך/ת או מורשה/ית מבחינה חוקית לשכפל אותם. אין באפשרותך להפוך את תוכנת Apple לזמינה ברשת שבה התוכנה עשויה לשמש מחשבים מרובים בו-זמנית. הינך רשאי/ת להכין עותק אחד של תוכנת Apple, אשר יישמר במחשב שלך במתכונת הניתנת לקריאה על-ידי מכונה, למטרות גיבוי בלבד, בתנאי שעותק הגיבוי יכלול את כל הודעות זכויות היוצרים וההודעות האחרות בדבר זכות קניין, הכלולות בתוכנת המקור. 

‫בנוסף למגבלות שצוינו לעיל, הספריות הקנייניות של Apple (ה-“Apple DLLs”) הכלולות בתוכנה של Apple ניתנות ברישיון לשימוש עם התוכנה של Apple בלבד, להוציא במקרה שבו אתה מפתח WebKit, ואז תהא רשאי להשתמש ב-Apple DLLs לשימושך האישי או לשימוש עסקי פנימי בקשר לפיתוח WebKit על-ידך, בהתאם לרישיונות WebKit הרלוונטיים <http://webkit.org/>. ‬

‫ב. אינך רשאי/ת, ולא תאפשר/י לאחרים, להעתיק (למעט כפי שמותר באופן מפורש לפי רישיון זה), לבצע דה-קומפילציה, לבצע הנדסה חוזרת, לפרק, לנסות לפצח את קוד המקור, לפענח, לשנות או ליצור עבודות נגזרות של תוכנת Apple או של שירותים המסופקים לך על ידי תוכנת ה-Apple, או כל חלק מהם (למעט כפי ובמידה שהמגבלה כאמור אסורה לפי החוק החל או לפי תנאי רישוי המסדירים שימוש ברכיבים בעלי קוד פתוח שעשויים להיות כלולים בתוכנת Apple), והינך מביע/ה את הסכמתך שלא לעשות כן.‬

‫ג. השימוש בתכונות מסוימות של תוכנת Apple ובשירותים מסוימים (מוגדרים להלן) והגישה אליהם עשויים לדרוש ממך לבקש שילוב ייחודי של שם משתמש וסיסמה, הידוע כמזהה Apple.‬

‫3. העברה. ‬
א. אינך רשאי/ת להשכיר, להחכיר, להשאיל, למכור, להפיץ מחדש, או להעניק רישיונות משנה בתוכנת Apple. עם זאת, הינך רשאי/ת לבצע העברה קבועה וחד-פעמית של כל זכויותיך לפי הרישיון בתוכנת Apple לצד אחר, בתנאי ש-: 1. ההעברה תכלול את תוכנת Apple על כל מרכיביה ורישיון זה; 2. לא תשמור/י על כל עותק של תוכנת Apple, במלואה או בחלקה, לרבות עותקים המאוחסנים במחשב או על-גבי התקן אחסון אחר; ו-3. הצד המקבל את תוכנת Apple יסכים לקבל את התנאים והמגבלות של רישיון זה. כל הרכיבים של תוכנת Apple מסופקים כחלק מחבילה ואינם ניתנים להפרדה מהחבילה ולהפצה כיישומים עצמאיים.  

‫ב. כל עותק של תוכנת Apple שעשוי להיות מסופק על-ידי Apple לצורך מטרות קידום מכירות, הערכה, אבחון או שחזור ישמש אך ורק למטרה זו ולא יימכר או יועבר מחדש. ‬

‫4. הסכמה לשימוש בנתונים. ‬
א. נתוני אבחון ושימוש. אם תבחר/י להסכים לאיסוף נתוני אבחון ושימוש, הינך מסכים/ה כי Apple, חברות-הבת שלה וסוכניה רשאים לאסוף, להחזיק, לעבד ולהשתמש במידע אבחוני, מידע טכני, מידע הנוגע לשימוש ומידע קשור אחר, לרבות, אך לא מוגבל למידע כגון מזהי מערכת או חומרה ייחודיים, מידע לגבי המחשב שלך, תוכנת מערכת ההפעלה ויישומים, וכן ציוד היקפי, אשר נאסף מעת לעת על-מנת לספק ולשפר את המוצרים והשירותים של Apple, על-מנת לאפשר את עדכוני התוכנה, התמיכה במוצר וכן שירותים אחרים עבורך (אם בכלל), הקשורים לתוכנת Apple, ועל-מנת לוודא את קיום הוראותיו של רישיון זה. אתה רשאי לשנות את העדפותיך בכל עת מבחינת איסוף מידע אבחון ושימוש, על ידי לחיצה על “Account details” (פרטי חשבון) בתוכנת Apple וביטול הסימון בתיבת הסימון. Apple רשאית להשתמש במידע זה, כל עוד הדבר מתבצע בצורה שאינה מזהה אותך באופן אישי ולמטרות המתוארות לעיל.

‫ב. מדיניות פרטיות. בכל עת, הטיפול בפרטים האישיים שלך ייעשה תמיד על-פי מדיניות הפרטיות של Apple, אשר מופיעה במלואה בכתובת: http://www.apple.com/legal/privacy/.‬

‫5. שירותים וחומרים של צדדים שלישיים.‬
א. תוכנת Apple מאפשרת גישה לשירותי iCloud של Apple ועשויה לאפשר גישה לשירותים ואתרי אינטרנט אחרים של Apple ושל צדדים שלישיים (אשר ייקראו מנקודה זו ואילך, בין אם באופן כולל ובין אם בנפרד, ה״שירותים״). השימוש בשירותים אלו מחייב גישה לאינטרנט ומזהה Apple, וכן עשוי לחייב אותך להסכים לתנאים נוספים ולהיות כרוך בעלויות נוספות. בשימוש בתוכנת Apple בקשר לחשבון iCloud, אתה נותן את הסכמתך לתנאים העדכניים של iCloud, אשר אליהם ניתן לגשת ובהם ניתן לעיין בכתובת http://www.apple.com/legal/internet-services/icloud/ww/. 

‫ב. בעת השימוש בתוכנת Apple לצורך גישה לכל אחד משירותים אלו, יתכן שתיתקל/י בתוכן שעשוי להיחשב כפוגעני, בלתי הולם או מעורר מחלוקת וכן עשוי להיות מזוהה כמכיל שפה גסה. מאחר שיתכן של-Apple לא תהיה שליטה על האתרים והמידע שעשויים להכיל תוכן פוגעני, בלתי הולם או מעורר מחלוקת, הינך מסכים/ה להשתמש בשירותים על אחריותך הבלעדית. ‬

‫ג. שירותים מסוימים עשויים להציג, לכלול או להעמיד תוכן, נתונים, מידע, יישומים או חומרים מצדדים שלישיים (“חומרים של צדדים שלישיים”), או לספק קישורים לאתרי אינטרנט מסוימים של צדדים שלישיים. על-ידי השימוש בשירותים, הינך מכיר/ה בכך ומסכים/ה, כי Apple אינה אחראית לבחינה או להערכה של התוכן, רמת הדיוק, השלמות, העדכניות, התוקף, קיום זכויות היוצרים, החוקיות, ההגינות, האיכות או כל היבט אחר של חומרים של צדדים שלישיים כאמור או אתרי אינטרנט. Apple, נושאי משרה בה, גופים הקשורים אליה וחברות בנות שלה, אינם מצהירים או מקדמים, ולא נוטלים ולא תהא להם חבות או אחריות כלפיך או כלפי כל אדם אחר, בגין שירותים של צדדים שלישיים, חומרים של צדדים שלישיים, אתרי אינטרנט של צדדים שלישיים, או בגין כל חומרים, מוצרים או שירותים אחרים של צדדים שלישיים. חומרים של צדדים שלישיים וקישורים לאתרי אינטרנט אחרים, מסופקים אך ורק לנוחיותך.‬

‫ד. במידה שתעלה/י תוכן כלשהו באמצעות השירותים, הינך מצהיר/ה בזאת כי יש ברשותך את כל הזכויות, או אישור אחר, או שהינך מורשה על-פי חוק להעלות תוכן זה וכי תוכן זה אינו מפר תנאי שירות כלשהם החלים על השירותים. הינך מסכים/ה לכך שהשירותים מכילים תוכן, מידע וחומרים בעלי זכויות קניין בבעלות Apple, הבעלים של האתר ו/או בעלי הרישיון שלהם, המוגנים על-ידי זכויות קניין ישימות וחוקים נוספים, כולל אך ללא הגבלה לזכויות יוצרים, וכי לא תשתמש/י בתוכן, מידע או חומרים אלה בעלי זכויות קניין בשום צורה שהיא, למעט השימוש המותר בשירותים או בשום צורה שאינה עולה בקנה אחד עם התנאים של רישיון זה או המפרה זכויות קניין רוחני של צד שלישי או של Apple. אף חלק של השירותים הללו לא ישוכפל בכל צורה או בכל אמצעי. הינך מסכים/ה שלא לשנות, לשכור, להשכיר, להלוות, למכור, להפיץ או ליצור עבודות נגזרות המבוססות על השירותים הללו, בכל צורה שהיא, וכי לא תנצל/י את השירותים הללו בכל צורה שלא הותרה לך, לרבות, אך לא רק, על-ידי שימוש בשירותים להפצת וירוסים, תולעים, סוסים טרוייאניים או כל תוכנה זדונית אחרת, או על-ידי הסגת גבול או העמסה על קיבולת רשת. כמו כן, הינך מסכים/ה שלא להשתמש בשירותים אלו בכל אופן על-מנת להטריד כל צד אחר, להתעלל בו, לארוב לו, לאיים עליו, להשמיץ אותו, לפגוע בו או להפר באופן אחר את זכויותיו, וכי Apple אינה אחראית, בכל צורה שהיא, בגין שימוש על-ידיך כאמור, וגם לא תהא אחראית בגין הודעות או תשדורות מטרידות, מאיימות, משמיצות, פוגעניות, מפרות זכויות-יוצרים או בלתי חוקיות שתקבל/י כתוצאה משימוש בשירותים אלו.‬

‫ה. בנוסף, שירותים וחומרים של צדדים שלישיים אשר ניתן לקבל גישה אליהם, לקשר אליהם או להציג אותם באמצעות התוכנה של Apple אינם זמינים בכל השפות או בכל המדינות. Apple אינה מצהירה כי שירותים וחומרים של צדדים שלישיים כאמור ראויים או זמינים לשימוש בכל מקום נתון. במידה שתחליט/י להשתמש בשירותים או בחומרים של צדדים שלישיים כאמור, או לגשת אליהם, הינך עושה זאת ביוזמתך, והינך אחראי/ת לקיום כל חוק רלוונטי, לרבות, אך לא רק, החוקים המקומיים הרלוונטיים וחוקי הפרטיות ואיסוף הנתונים המקומיים. Apple ונותני רישיון שלה, שומרים על הזכות לשנות, להשעות, להסיר או לחסום את הגישה לשירותים כאמור בכל עת, ללא הודעה מראש. בכל מקרה, Apple לא תהא אחראית בגין הסרה או חסימה של הגישה לשירותים כאמור. Apple רשאית גם להטיל מגבלות על השימוש או הגישה לשירותים מסוימים, בכל מצב וללא הודעה מראש או חבות מצידה.‬

‫6. סיום. רישיון זה הינו בתוקף עד לסיומו. זכויותיך לפי רישיון זה יסתיימו באופן אוטומטי, או יאבדו מתוקפן בפועל, ללא הודעה מ-Apple, אם לא תקיים/י מי מההוראות מרישיון זה. בעת סיום רישיון זה, עליך לחדול מכל שימוש בתוכנת Apple ולהשמיד את כל העותקים, בין אם מלאים או חלקיים, של תוכנת Apple. חלקים 4, 6, 7, 8, 9, 10, 11 ו-12 מרישיון זה ימשיכו להיות תקפים גם לאחר סיום הרישיון.‬

‫7. העדר אחריות ‬
א. אם הינך לקוח/ה שהינו/ה צרכן/נית (מישהו שמשתמש בתוכנת Apple מחוץ לתחום העיסוק, העסק או המקצוע שלך), ייתכן שיש לך זכויות משפטיות במדינת מגוריך הפוטרות אותך מההגבלים הבאים. לפרטים נוספים על זכויות אלה, עליך לפנות אל ארגון ייעוץ צרכני במקום מגוריך.

‫ב. הינך מכיר/ה בכך ומסכים/ה באופן מפורש, כי עד למידה המותרת בחוק החל, השימוש בתוכנת Apple ובשירותים כלשהם המבוצעים באמצעות התוכנה של APPLE או שהגישה אליהם מבוצעת דרכה, הינו באחריותך בלבד, וכי כל הסיכון באשר לאיכות, לביצוע, לדיוק ולמאמץ משביעי-הרצון, מוטל עליך.‬

‫ג. במידה המרבית המותרת על-פי החוק החל, התוכנה והשירותים של Apple מסופקים ״כפי שהם״ ו״כפי שזמינים״, עם כל הפגמים וללא אחריות מכל סוג, ו-Apple ונותני הרישיון שלה (ביחד “Apple” למטרות סעיפים 7 ו-8), פוטרים עצמם בזאת מכל אחריות ותנאים בקשר לתוכנת Apple ולשירותים, בין אם מפורשים, משתמעים או סטטוטוריים, לרבות, אך לא רק, האחריות ו/או התנאים המשתמעים בנושא הסחירות, האיכות המספקת, ההתאמה למטרה מסוימת, הדיוק, ההנאה השקטה ואי-הפרת הזכויות של צדדים שלישיים.‬

‫ד. Apple אינה אחראית לעניין הפרעה להנאתך מתוכנת Apple ומהשירותים, אינה אחראית לכך שהפונקציות הכלולות בתוכנת Apple או השירותים המבוצעים או מסופקים על-ידה, יתאימו לדרישותיך, אינה אחראית לכך שפעולת התוכנה של Apple או השירותים יהיו ללא הפרעה או ללא טעויות, שכל שירות רצוי ימשיך להיות זמין, שהתוכנה או השירותים של Apple יהיו תואמים לתוכנות, יישומים או שירותים של צדדים שלישיים או יפעלו עמם או שפגמים בתוכנת Apple או בשירותים יתוקנו. התקנה של תוכנת Apple זאת עשויה להשפיע על הזמינות והשמישות של תוכנות, יישומים ושירותים של צדדים שלישיים ושל מוצרים ושירותים של Apple.‬

‫ה. כמו כן, הינך מכיר/ה בכך כי תוכנת Apple והשירותים אינם מיועדים או מתאימים לשימוש במצבים או בסביבות בהם כשל, עיכוב זמני, טעויות או אי-דיוקים בתוכן, בנתונים או במידע המסופקים על-ידי תוכנת Apple או השירותים, עלולים להוביל למוות, נזק גוף או לנזק פיזי או סביבתי חמור, לרבות, אך לא רק, הפעלת מתקנים גרעיניים, ניווט של כלי טיס או מערכות תקשורת, בקרת תנועה אווירית, מערכות תומכות-חיים או נשק.‬

‫ו. אף מידע בעל-פה או בכתב, או ייעוץ הניתן על-ידי Apple או נציג מורשה של Apple, לא יהווה אחריות. אם תוכנת Apple או השירותים יהיו פגומים, הינך נוטל/ת על עצמך את כל העלות של מתן שירות או תיקון כנדרש.  ישנן מדינות אשר אינן מתירות שלילת אחריות משתמעת או מגבלות על זכויות סטטוטוריות רלוונטיות של צרכן, ולכן ייתכן כי השלילה והמגבלות דלעיל לא יחולו עליך.‬

‫8. הגבלת חבות. במידה בה הדבר אינו אסור על-פי חוקים רלוונטיים, בכל מקרה Apple לא תחוב בגין נזק גופני או בגין נזקים נלווים, מיוחדים, עקיפים או תוצאתיים, לרבות, אך לא רק, נזקים בגין אובדן רווחים, הפרעה או אובדן נתונים או מידע, כשל בשליחת או בקבלת כל נתונים, הפרעה עסקית או כל נזק או אובדן מסחרי אחר, הנובעים או הקשורים לשימושך או אי-יכולתך להשתמש בתוכנת Apple או בשירותים, או בכל תוכנה או יישומים של צדדים שלישיים ביחד עם תוכנת Apple, אשר ייגרמו ככל שייגרמו, בהתעלם מתיאוריית החבות (חוזית, נזיקית או אחרת), ואף אם Apple ידעה על האפשרות לנזקים כאמור. ישנן מדינות אשר אינן מתירות אי-הכללה או הגבלה של חבות בגין נזק גוף, או בגין נזקים נלווים או תוצאתיים, כך שייתכן שמגבלה זאת אינה חלה עליך. בכל מקרה, חבותה הכוללת של Apple כלפיך בגין כל הנזקים (למעט כפי שיידרש לפי החוק הרלוונטי במקרים בהם מעורב נזק גוף), לא תעלה על חמישים דולרים ($50.00). המגבלות דלעיל יחולו, אף אם הסעד כאמור אינו מקיים את מטרתו המהותית.‬

‫9. בקרת ייצוא. אינך רשאי/ת להשתמש בתוכנת Apple, לייצאה או לייצאה מחדש, למעט לפי המותר בהתאם לדיני ארה”ב ודיני המדינה(ות) שבה הושגה תוכנת Apple. בייחוד, אך לא רק, תוכנת Apple לא תיוצא או תיוצא מחדש (א) למדינות עליהן הוטל חרם על ידי ארה”ב; (ב) לכל אדם ברשימת משרד האוצר האמריקאי בדבר נתינים המפורטים באופן מיוחד או ברשימת משרד המסחר האמריקאי בדבר אנשים בלתי מורשים או ברשימת הישויות. על-ידי שימוש בתוכנת Apple, הינך טוען/ת ומצהיר/ה, כי אינך נמצא/ת בכל מדינה כאמור או בכל רשימה כאמור. כמו כן, הינך מסכים/ה כי לא תשתמש/י בתוכנת Apple לשם מטרות האסורות לפי דיני ארה”ב, לרבות, אך לא רק, פיתוח, עיצוב, הפקה או ייצור של טילים או אמצעי-לחימה גרעיניים, כימיים או ביולוגיים.‬

‫10. משתמשי-קצה ממשלתיים. תוכנת Apple והמסמכים הנלווים הינם ״פריטים מסחריים״, כפי שמונח זה הוגדר ב-48 C.F.R. §2.101, אשר מורכבים מ״תוכנת מחשב מסחרית״ ו״מסמכי תוכנת מחשב מסחרית״, כפי שהמונחים הללו משמשים ב-48 C.F.R. §12.212 או 48 C.F.R. §227.7202, לפי העניין.  בהתאם ל-48 C.F.R. §12.212 או 48 C.F.R. §227.7202 עד 227.7202-4, לפי העניין, ניתן רישיון בתוכנת המחשב המסחרית ובמסמכי תוכנת המחשב המסחרי למשתמשי קצה בממשלת ארה”ב (א) אך ורק כפריטים מסחריים ו(ב) אך ורק בליווי אותן זכויות כפי שניתנות לכל משתמשי הקצה האחרים, בהתאם להוראות ולתנאים שבמסמך זה. זכויות בלתי מפורסמות הינן שמורות בהתאם לחוקי זכויות היוצרים של ארה”ב.‬

‫11. הדין החל ונתיקות על. רישיון זה יחולו דיני מדינת קליפורניה, להוציא עקרונותיה באשר לסתירה בין חוקים, והלה יפורש לפיהם. רישיון זה לא יהא כפוף לאמנת האו”ם בדבר חוזים למכירה בינלאומית של טובין, ותחולתה נשללת באופן מפורש. אם הינך צרכן/ית היושב/ת בבריטניה, על רישיון זה יחולו חוקי תחום השיפוט של מקום מגוריך. אם, מכל סיבה, בית משפט מוסמך יקבע כי כל הוראה, או חלק ממנה, אינה ניתנת לאכיפה, יתר הרישיון ייוותר בתוקפו המלא.  ‬

‫12. הסכם שלם; השפה הקובעת. רישיון זה מהווה את כלל ההסכם בינך לבין Apple בקשר לשימוש בתוכנת Apple, וגובר על כל הבנות קודמות או נוכחיות בנושא זה. אף תיקון או שינוי ברישיון זה לא יהיו מחייבים, אלא אם נעשו בכתב ונחתמו על-ידי Apple. כל תרגום של רישיון זה נעשה לשם דרישות מקומיות, ובמקרה של אי-התאמה בין הגרסה האנגלית לגרסאות שאינן באנגלית, תגבר הגרסה האנגלית של הרישיון, עד כמה שהדבר אינו אסור לפי החוק המקומי באזור מגוריך.‬

‫13. הכרה בצדדים שלישיים. ‬
א. חלק מהרכיבים של תוכנת Apple ותכניות קוד פתוח של צדדים שלישיים הכלולות בתוכנה של Apple, עשויים להיות זמינים על-ידי Apple באתר הקוד הפתוח שלה (http://www.opensource.apple.com) (״רכיבי קוד פתוח״). הכרה בצדדים שלישיים, תנאי רישוי וכתבי-ויתור בנוגע לרכיבים כאמור, כלולים במסמכים האלקטרוניים של תוכנת Apple. נא לעיין במסמכים האלקטרוניים שכן ייתכן שיש לך זכויות נוספות לגבי רכיבי הקוד הפתוח.

‫ב. שימוש ב-MPEG-4. רישיון לתוכנת Apple הינו לפי רישיון תיק פטנט MPEG-4 חזותי, לשם שימוש אישי ובלתי-מסחרי על ידי צרכן למטרת (א) קידוד וידיאו בהתאם לתקן החזותי של MPEG-4 (״MPEG-4 Video״) (ב) פענוח וידיאו MPEG-4 אשר קודד על-ידי צרכן העוסק בפעילות אישית ובלתי-מסחרית ו/או הושג מספק וידיאו המורשה על-ידי MPEG LA לספק וידאו של MPEG-4. רישיון עבור כל שימוש אחר לא יינתן או ישתמע. מידע נוסף, לרבות בקשר לשימוש ורישוי פרסומי, פנימי ומסחרי, ניתן להשיג מ-MPEG LA, LLC. ראה/י http://www.mpegla.com.‬

‫ג. הערת H.264/AVC.  במידה שתוכנת Apple כוללת פונקציית קידוד ו/או פענוח AVC, שימוש מסחרי ב-H.264/AVC דורש רישיון נוסף והתנאי הבא יחול על שימוש כגון זה: ניתן בזאת רישיון לפונקציית ה-AVC בתוכנת Apple, אך ורק לשימוש אישי ובלתי-מסחרי על-ידי צרכן לשם (א) קידוד וידיאו בהתאם לתקן AVC (״וידיאו AVC״) ו/או (ב) פענוח וידיאו AVC אשר קודד על-ידי צרכן שעוסק בפעילות אישית ובלתי-מסחרית ו/או וידיאו AVC שהושג מספק וידיאו המורשה לספק וידיאו AVC. מידע בנוגע לשימושים ורשיונות נוספים יימצא אצל MPEG LA L.L.C. ראה/י HTTP://WWW.MPEGLA.COM.‬

‫ד. הערת AMR. הרישיון של פונקציונליות הקידוד Adaptive Multi-Rate (״AMR״) בתוכנת Apple זו אינו מתיר שיחות קוליות סלולאריות, או שימוש בכל מוצר טלפוני המובנה בארכיטקטורת QuickTime עבור פלטפורמת Windows. הרישיון של פונקציונליות הקידוד של AMR בתוכנת Apple זו גם אינו מאפשר שימוש בתשתית תקשורת סלולרית, כולל:  תחנות בסיס, בקרי תחנות בסיס/בקרי רשת רדיו, מרכזי מיתוג, ושערים אל ומרשת המיתוג הציבורית. ‬

‫EA1509‬
28.8.2017